شەفەق نیوز/ رسوومەیل ماڵئاواییکردن لە تەرم ژنیگ، دویای ئەوەگ نریا خاک، لەجیای خەفەت و خوسە لەبان مردنی، بویە ئاهەنگ سەمای پڕ لە خوەشی لەناو قەورسانەگە.
سایت "لاد بایبڵ" خەوەری بەریتانی وت: دویای ماڵئاواییکردن لە تەرم کاتی، کەسوکار و دووسەیلی لەناو قەورسان ویتۆن لە شار بەرمینگهام بەریتانیا، دەسکردنە سەما لەبان ئاواز میوزیک بەرزیگ، تا وەگورەی خوەشرۊیی مردگەگە ماڵئاوایی لەلی بکەن.
سایت "بێرمز ئیز گریم" پارچە ڤیدیۆییگ لەبان سۆشیال میدیا بڵاو کرد، ئەو ئاهەنگ ناو قەورسانە نشاندا، ک هونەرمەنیگ "دی جەی" میوزیک وگورانی سەما لەوەردەم ئامادەبویەیل قەورسانەگە خەێدەکار.
پارچە ڤیدیۆگە، نشان کەسەیل پرسەی ژنەگە دەێد، هەنای دەسکەنە خەنە و سەما لەدەور قەورەیلە.
یەکیگ لە برادەرەیل ژنە مردیەگە لە کۆمێنتیگ لەبان ڤیدیۆگە لەبان سۆشیال میدیا نۊسان: وەئارامی بخەف کاتی، ماڵئاواییگ لەلید کریاگە، ک هەر لە وینەی نییە، ئیمە دووسد دیریمن.
